irb
లక్ష్యాలను మించిన ఐఆర్‌బి ఇన్విట్‌ఫండ్‌ ఐపిఒ
న్యూఢిల్లీ,మే 6: ఐఆర్‌బి ఇన్విట్‌ ఫండ్‌ జారీచేసిన ఐపిఒ 1.26 రెట్లు అదనంగా ట్రేడింగ్‌ జరిగింది. ఐపిఒ ముగింపురోజు కావడంతో కొనుగోళ్లకు బిడ్లు అదనంగా దాఖలయ్యాయి. ఇప్పటివరకూ 31,50,35,000 బిడ్లు దాఖలయ్యాయి. మొత్తం ఇష్యూ 25,09,90,397 వాటాలను ఐపిఒకు జారీచేస్తే అంచనాలకు మించి ఎన్‌ఎస్‌ఇ కౌంటర్‌లో ట్రేడింగ్‌ జరిగింది. ఆర్‌బి ఇన్విట్‌ఫండ్‌ యాంకర్‌ ఇన్వెస్టర్లనుంచి మంగళవారమే 2100 కోట్లు నిధులు సమీకరించింది. ప్రస్తుత ఐపిఒ ఇనిట్‌ రంగంలో మొట్టమొదటి ఐపిఒగా నిపుణులు అంచనావేస్తున్నారు.
ఇష్యూధర రూ.100-102గా నిర్ణయించారు. ఇన్విట్స్‌ లేదా ఇన్‌ఫ్రా ఇన్వెస్ట్‌మెంట్‌ట్రస్టులు డెట్‌ ఉత్పత్తులను జారీచేస్తుంటాయి. మార్కెట్లలో ట్రేడింగ్‌ జరుగుతుంటాయి. ప్రాయో జిత సంస్థలకు ఇన్వెస్ట్‌మెంట్‌ వాహికలుగా ఉంటాయి. ఈ సంస్థల్లో జాబితా అయ్యే పథకాలు ప్రమోటర్లు స్థిరాస్తులను కుదువపెట్టి నిధులు సమీకరణకు దీర్ఘకాలిక ప్రాజెక్టులకు నిధులు సమీకరించేందుకు అనుకూలంగా ఉంటాయి. ఐఆర్‌బి ఇన్వెట్‌ఫండ్‌ తాజాగా రూ.4300 కోట్లు నిధులు సమీకరించేందుకు ఆఫర్‌ఫర్‌సేల్‌ మార్గంలో 3.48 కోట్ల యూనిట్లను ఐఆర్‌బి ఇన్‌ఫ్రాడెవలపర్స్‌ వాటి అనుబంధ సంస్థలుమోడరన్‌ రోడ్‌ మేకర్స్‌, ఆర్యన్‌టోల్‌రోడ్‌, ఎటిఆర్‌ఇన్‌ఫ్రా, ఐడియల్‌ రోడ్‌ బిల్డర్స్‌ సంస్థలు జారీచేస్తున్నాయి. ఇన్విట్‌ట్రస్టుకు ప్రస్తుతం ఆరు నిర్వహణ సామర్ధ్యం ఉన్న రోడ్లు ఉన్నాయి. ఐపిఒ ద్వారా వచ్చిననిధులను రుణభారం తగ్గించుకుని తమ ఎస్‌పివిలకు కేటాయిస్తుంది. టోల్‌రోడ్‌ప్రాజెక్టులపై పెట్టుబడులు పెట్టేందుకుఎక్కువ అవకాశముంటుందనిఅంచనా. ఐడిఎఫ్‌సిబ్యాంకు, క్రెడిట్‌స్యూస్సీ సెక్యూరిటీస్‌, ఐసిఐసిఐ సెక్యూ రిటీస్‌ వంటిసంస్థలు ఈఇష్యూకు లీడ్‌మేనేజర్లుగా వ్యవహరిస్తున్నాయి. ఈయూనిట్లు బిఎస్‌ఇ,ఎన్‌ఎస్‌ఇల్లో జాబితాఅవుతున్నాయి.